Muhv (rõivas)

Muhv on käte soojashoidmiseks mõeldud silindrikujuline riietusese. Muhv on tavaliselt valmistatud karusnahast.

Muhv toodi naiste rõivamoodi 16. sajandil. 17.-18. sajandil kandsid seda ka mehed. 20. sajandiks oli see jäänud vaid naiste rõivastusesemeks. Tänapäeval ei ole muhv enam eriti populaarne.

Muhvi järgi sai nime tegelane Eesti kirjandusklassikast, Eno Raua raamatu "Naksitrallid" üks peategelastest Muhv.

Riietus
Aksessuaarid